
Προκήρυξη θεματικής περιοχής για επικείμενη Διδακτορική Διατριβή

1. Τίτλος στα Ελληνικά
Το Ύφασμα ως Υλικός Πολιτισμός: Ενσώματη Γνώση, Χειροτεχνικές Πρακτικές και Βιωσιμότητα στην Καλλιτεχνική Εκπαίδευση 

2. Τίτλος στα Αγγλικά
Fabric as Material Culture: Embodied Knowledge, Craft Practices and Sustainability in Art Education.

3. Λέξεις κλειδιά
Υλικός πολιτισμός, ύφασμα, καλλιτεχνική εκπαίδευση, διδακτική της τέχνης, ενσώματη γνώση, χειροτεχνία, βιωματική μάθηση, βιωσιμότητα, δημιουργική επαναχρησιμοποίηση, practice-based research.

4. Περίληψη
Το ύφασμα αποτελεί ένα υλικό άμεσα συνδεδεμένο με την καθημερινή ζωή, το σώμα, τη μνήμη και τις πολιτισμικές πρακτικές, γεγονός που το καθιστά σημαντικό πεδίο μελέτης στο πλαίσιο του υλικού πολιτισμού. Παράλληλα, η ιστορική του σχέση με τη χειροτεχνία, την παραγωγή και τη μετάδοση τεχνικών γνώσεων το αναδεικνύει ως φορέα πολιτισμικής εμπειρίας, ο οποίος μπορεί να αξιοποιηθεί δημιουργικά στην καλλιτεχνική εκπαίδευση. Η διερεύνηση των ιδιοτήτων και των δυνατοτήτων του υφάσματος μετατοπίζει το ενδιαφέρον από την εκμάθηση τεχνικών δεξιοτήτων προς μορφές μάθησης που βασίζονται στην εμπειρία, τη δημιουργική πράξη και την ενεργή αλληλεπίδραση με τα υλικά.
Παρότι οι σπουδές Υλικού Πολιτισμού, η Διδακτική της Τέχνης και οι θεωρίες της βιωματικής μάθησης έχουν αναδείξει τη σημασία της σχέσης ανθρώπου και υλικού, παραμένει περιορισμένη η έρευνα που εξετάζει τη συμβολή της δημιουργικής επεξεργασίας του υφάσματος στη διαμόρφωση της μαθησιακής εμπειρίας και στην ανάπτυξη ενσώματης γνώσης μέσα στο πλαίσιο της τυπικής και μη τυπικής εκπαίδευσης. Αντίστοιχα, περιορισμένη είναι η διερεύνηση της αξιοποίησης της χειροτεχνίας και της δημιουργικής επαναχρησιμοποίησης υφασμάτων ως πρακτικών που συνδέουν την καλλιτεχνική εκπαίδευση με ζητήματα βιωσιμότητας και πολιτισμικής κληρονομιάς.
Η προτεινόμενη διατριβή εξετάζει το ύφασμα ως φορέα υλικού πολιτισμού και ως παιδαγωγικό εργαλείο στην καλλιτεχνική εκπαίδευση. Ειδικότερα, διερευνά τον τρόπο με τον οποίο οι χειροτεχνικές πρακτικές, η δημιουργική επεξεργασία και η επαναχρησιμοποίηση υφασμάτων, καθώς και η αξιοποίηση παραδοσιακών τεχνικών, μπορούν να συμβάλουν στη διαμόρφωση εκπαιδευτικών πρακτικών που βασίζονται στη βιωματική μάθηση, στη δημιουργική διερεύνηση των υλικών και στην ανάπτυξη κριτικής στάσης απέναντι στη χρήση των φυσικών πόρων.
Βασικό ερευνητικό ερώτημα αποτελεί ο τρόπος με τον οποίο η δημιουργική εμπλοκή με το ύφασμα συμβάλλει στη διαμόρφωση ενσώματης γνώσης και εμπειρικών μορφών μάθησης, καθώς και ο βαθμός στον οποίο οι πρακτικές χειροτεχνίας και επαναχρησιμοποίησης μπορούν να ενισχύσουν τη σύνδεση της καλλιτεχνικής εκπαίδευσης με τον υλικό πολιτισμό και την εκπαίδευση για τη βιωσιμότητα. Παράλληλα, εξετάζεται η συμβολή των παραδοσιακών τεχνικών στην καλλιέργεια της δημιουργικότητας, της πολιτισμικής συνείδησης και της υπεύθυνης διαχείρισης των υλικών.
Η μεθοδολογία που προτείνεται βασίζεται σε ποιοτική ερευνητική προσέγγιση και αξιοποιεί στοιχεία της practice-based research και της συμμετοχικής εκπαιδευτικής έρευνας. Προτείνεται η οργάνωση δημιουργικών εκπαιδευτικών εργαστηρίων, μέσα από τα οποία θα διερευνηθεί η σχέση των συμμετεχόντων με το ύφασμα και τις δημιουργικές διαδικασίες επεξεργασίας του. Η συλλογή των δεδομένων θα πραγματοποιηθεί μέσω συμμετοχικής παρατήρησης, συνεντεύξεων, ερωτηματολογίων ανοικτού τύπου και αναστοχαστικών διαδικασιών, ενώ η ανάλυση θα βασιστεί σε θεματικές και ερμηνευτικές προσεγγίσεις.
Η προτεινόμενη ερευνητική εργασία συνδυάζει τα επιστημονικά πεδία της Διδακτικής της Τέχνης, των Σπουδών Υλικού Πολιτισμού, της Εκπαίδευσης για τη Βιωσιμότητα και της καλλιτεχνικής έρευνας μέσω της πράξης. Τα συμπεράσματα αναμένεται να συμβάλουν στη σύνδεση της δημιουργικής πράξης με τη βιωματική μάθηση, την ενσώματη γνώση και τη βιωσιμότητα, καθώς και στη διαμόρφωση προτάσεων για την αξιοποίηση του υφάσματος ως παιδαγωγικού μέσου στη σύγχρονη καλλιτεχνική εκπαίδευση.

5. Ενδεικτική  βιβλιογραφία 
Διδακτική της Τέχνης:
Smith, M. & Holly,M. (2009). What is Research in the Visual Arts? Obsession, Archive, Encounter. Yale University Press. 
Dafiotis, P. (2013). Art practice as a form of research in art education. Towards a teaching artist practice, pp. 141–156. Available at: https://doi.org/10.4324/9780203100714-23.
Addison, N. (2014).  Doubting learning Outcomes in HE Contexts: From Performativity Towards Emergence and Negotiation. International Journal of Art and Design Education, 33. Available at: https://doi.org/10.1111/jade.12063.
Fletcher, K. (2012). Sustainable fashion and textiles: Design journeys. Sustainable Fashion and Textiles: Design Journeys, pp. 1–237. Available at: https://doi.org/10.4324/9781849772778.
Craft pedagogy / χειροτεχνία:  
Jones, S. (2016). Wrestling with the Social Value of Heritage: Problems, Dilemmas and Opportunities. Journal of Community Archaeology & Heritage, 4, pp. 1–17. Available at: https://doi.org/10.1080/20518196.2016.1193996.   
Adamson, G. (2007). Thinking Through Craft. Berg Publishers.
Sennett, R. (2009). The Craftsman. Yale University Press.
Βιωματική Μάθηση:
Kolb, D. (2014) Experiential Learning: Experience as the Source of Learning and Development. Pearson FT Press.
Sobel, D. (2005). Place-Based Education: Connecting Classrooms & Communities. Orion Society.
Υλικός Πολιτισμός:
Tilley, C., Keane, W., Küchler, S., Rowlands, M., & Spyer, P. (2006). Handbook of Material Culture. SAGE Publications. 
Appadurai, A. (1988). The Social Life of Things: Commodities in Cultural Perspective. Cambridge University Press.
Νάκου, Ε. (2001). Μουσεία: Εμείς, τα Πράγματα και ο Πολιτισμός. Νήσος.


Βιωσιμότητα / sustainable design:
Sterling, S. (2001). Sustainable Education: Re-visioning Learning and Change. Green Books. 
Chapman, J. (2012). Emotionally durable design: Objects, experiences and empathy. pp. 1–211. Available at: https://doi.org/10.4324/9781849771092.
Walker, S. (2006). Sustainable by Design: Explorations in Theory and Practice. Routledge. 
Ύφασμα, Ένδυση και Πολιτισμική Διάσταση:
Grose, L. & Fletcher, K. (2012). Fashion and Sustainability: Design for Change. Laurence King Publishing.
Attfield, J. (2000). Wild Things: The Material Culture of Everyday Life. Available at: https://doi.org/10.5040/9781350036048.

